Μαθητική Παρρησία

Η Μαθητική παρρησία είναι μαθητικό περιοδικό της πρώην δημοσιογραφικής ομάδας του Γυμνασίου Ψαχνών Ευβοίας με συντονιστή τον φιλόλογο Δημήτρη Μπαρσάκη. Η κυκλοφορία του περιοδικού άρχισε το σχολικό έτος 1998-1999 και διακόπηκε το 2010-2011. Μέχρι τότε είχαν εκδοθεί 16 τεύχη, ενώ ένα ακόμη, το 17ο και τελευταίο τεύχος, κυκλοφόρησε το 2014 με ανεξάρτητη-εξωσχολική έκδοση. Σε όλο αυτό το διάστημα συμμετείχαν στην έκδοση περισσότεροι από 350 έφηβοι και των τριών τάξεων του Γυμνασίου Ψαχνών. Κατά την εξαετία 1999-2004, παράλληλα με την έκδοση του περιοδικού, η Παρρησία διοργάνωσε τους ετήσιους Πανευβοϊκούς Μαθητικούς Αγώνες Ποίησης, από την κριτική επιτροπή των οποίων έχουν περάσει διακεκριμένοι συγγραφείς, ποιητές και καλλιτέχνες, όπως ο Μάνος Ελευθερίου, ο Γιώργος Μαρκόπουλος, ο Φίλιπ Σέραρντ, ο Νίκος Φωκάς, ο Αργύρης Χιόνης, ο Διονύσης Καρατζάς (Dionisis Karatzas), ο Γιώργος Χρονάς, ο Δημήτρης Παπαχρήστος, ο Νότης Μαυρουδής, ο Λουδοβίκος των Ανωγείων, και πολλοί άλλοι (43 συνολικά).Θέματα του περιοδικού έχουν προβληθεί ή και αναδημοσιευθεί αυτούσια, όχι μόνο σε τοπικά, αλλά και σε μεγάλα αθηναϊκά μέσα ενημέρωσης. Το 13ο τεύχος (2006) της Παρρησίας, ένα έκτακτο τεύχος με τον τίτλο «Κάτι άλλο», είχε ως περιεχόμενο μια ποιητική προσέγγιση της πραγματικότητας μέσω της δημιουργικής φαντασίας. Το συγκεκριμένο τεύχος απέσπασε τα εγκώμια των ΜΜΕ και σημαντικών προσωπικοτήτων των γραμμάτων και τεχνών. Ενδεικτικά, σε ενημερωτική εκπομπή της Κρατικής ραδιοφωνίας (9-11-2006), ο έγκριτος δημοσιογράφος Ανδρέας Παπασταματίου χαρακτήρισε το «Κάτι άλλο» ως «ένα θαύμα στο χώρο της εκπαίδευσης», προσθέτοντας ότι «το περιεχόμενο του περιοδικού θα έπρεπε να είναι σταθερό μάθημα στα σχολεία και θα μπορούσε το Υπουργείο να το στείλει σε κάθε σχολείο, να παρακινήσει κι άλλα παιδιά». Εκτός πάντως του δημοσιογραφικού και του πολιτιστικού έργου της, η Παρρησία συνέβαλε ουσιαστικά και στην επίλυση του προβλήματος υδροδότησης των Ψαχνών το 2000, παρεμβαίνοντας με δύο άρθρα της («Καρκινογόνο νερό πίνουν τα παιδιά» και «Έλεος, Ηγουμένη!») στη χρόνια διαμάχη μεταξύ του πρώην Δήμου Μεσσαπίων και της Μονής Μακρυμάλλης. Για το ζήτημα η εφημερίδα Τα Νέα αφιέρωσε ένα δισέλιδο υπό τον εύγλωττο τίτλο «Οι μαθητές αγωνίστηκαν με παρρησία και ξεδίψασαν 15.000 ανθρώπους» και τον υπότιτλο «Το ρεπορτάζ των παιδιών έφερε αποτέλεσμα!». Με αφορμή τα σχετικά άρθρα του περιοδικού, η τότε ηγουμένη της μονής υπέβαλε μήνυση για διασπορά ψευδών ειδήσεων και συκοφαντική δυσφήμηση διά του τύπου εναντίον του συντονιστή καθηγητή, ο οποίος απαλλάχθηκε με Βούλευμα του Συμβουλίου Πλημμελειοδικών Χαλκίδας.

 Το 2000 (τεύχος 3), η "Παρρησία" κέρδισε το Βραβείο Καλύτερου Ρεπορτάζ στον Πανελλήνιο Διαγωνισμό Μαθητικών Περιοδικών της εφημερίδας "Τα Νέα". Το 2008 (τεύχος 14), κέρδισε και πάλι το Βραβείο Καλύτερου Ρεπορτάζ στον ίδιο διαγωνισμό. Το 2012 (τεύχος 16), κέρδισε το Ειδικό Βραβείο για τον Πολιτισμό στον ίδιο διαγωνισμό. Το 2012 (τεύχος 16), επίσης, κέρδισε το Βραβείο στο Διαγωνισμό Μαθητικών Εντύπων του Μορφωτικού Ιδρύματος της Ένωσης Συντακτών Θεσσαλίας-Στερεάς Ελλάδας-Εύβοιας. Μαθητική Παρρησία Τελετή Απονομής Βραβείων των 9ων Αγώνων Ποίησης της "Παρρησίας" Μουσικό πρόγραμμα των 10ων Αγώνων Ποίησης της "Παρρησίας" Επίλογος των 10ων Αγώνων Ποίησης της "Παρρησίας" Ραδιοφωνικό μήνυμα-προκήρυξη των 10ων Αγώνων Ποίησης της "Παρρησίας" Ραδιοφωνικό μήνυμα-προκήρυξη των 9ων Αγώνων Ποίησης της "Παρρησίας" Ο Λουδοβίκος των Ανωγείων στους 6ους Αγώνες Ποίησης της "Παρρησίας" Παρρησία... γράφει ιστορία! Οι μαθητές αγωνίστηκαν με παρρησία και ξεδίψασαν 15.000 ανθρώπους Μήνυσε τον καθηγητή η ηγουμένη της Ιεράς Μονής Μακρυμάλλης Έντυπα με άποψη, μεράκι και φαντασία Βαράνε στο ψαχνό τα παιδιά των Ψαχνών Περιοδικά Μαθητικές εφημερίδες: Ποιά σχολεία πήραν τα βραβεία για το 2008 Κυκλοφόρησε το 16ο τεύχος της "Παρρησίας" Βραβεύθηκαν οι δημοσιογράφοι του μέλλοντός μας Απονομή του Μεγάλου Ειδικού Βραβείου για τον Πολιτισμό στην "Παρρησία" Και νέο Πανελλήνιο Βραβείο στο μαθητικό περιοδικό "Παρρησία" Βραβεύσεις μαθητικών εντύπων από το Μορφωτικό της ΕΣΗΕΘ Η "Παρρησία" στον ευβοϊκό και αθηναϊκό τύπο (1999-2011) Εφημ. ΕΥΒΟΪΚΗ ΓΝΩΜΗ, 16-4-1999, σελ. 32: "Παρρησία" από μαθητές. Εφημ. ΠΑΝΕΥΒΟΪΚΟΝ ΒΗΜΑ, 18-5-2000, σελ. 24: Κέρδισαν το 1ο βραβείο του καλύτερου ρεπορτάζ. Εφημ. Η ΕΥΒΟΪΚΗ, 19-5-2000, σελ. 13: Βραβεύτηκαν για την "Παρρησία" τους. Εφημ. ΑΝΕΞΑΡΤΗΤΟΣ, 19-5-2000, σελ. 14: Βραβεύτηκε το περιοδικό "Παρρησία" - Κέρδισε το ρεπορτάζ για το νερό. Εφημ. ΕΥΒΟΪΚΗ ΓΝΩΜΗ, 21-6-2000, σελ. 29: Μήνυσε τον καθηγητή τους και της απαντούν με παρρησία: Στην υγειά σου Ηγουμένη... Εφημ. ΕΛΕΥΘΕΡΟΤΥΠΙΑ, 4-10-2000, σελ. 2: Ποιητές με "Παρρησία". Εφημ. ΤΑ ΝΕΑ ΤΟΥ ΕΥΒΟΪΚΟΥ, 1-6-2001, σελ. 25: Ένα περιοδικό για σκεπτόμενους. Εφημ. ΕΛΕΥΘΕΡΟΤΥΠΙΑ, 3-1-2002, σελ. 2: Της ομορφιάς το φως. Εφημ. ΕΛΕΥΘΕΡΟΤΥΠΙΑ, 24-4-2002, σελ. 2: Άνθη "Παρρησίας". Εφημ. ΕΛΕΥΘΕΡΟΤΥΠΙΑ, 3-10-2002, σελ. 2: Κόντρα στην πεζότητα. Εφημ. ΕΘΝΟΣ, 28-3-2004, σελ. 43: Ο κύκλος των έφηβων ποιητών. Εφημ. ΠΑΝΕΥΒΟΪΚΟΝ ΒΗΜΑ, 1-6-2004, σελ. 24: Εντυπωσιακό το νέο τεύχος της "Παρρησίας". Περιοδ. ΓΕΩΤΡΟΠΙΟ (ΕΛΕΥΘΕΡΟΤΥΠΙΑ), τ. 218, 12-6-2004, σελ. 18: Τραγωδία εν Αυλίδι. Εφημ. ΕΛΕΥΘΕΡΟΤΥΠΙΑ, 21-9-2004, σελ. 2: Εύβοια: Μαθητές και Ποίηση. Εφημ. ΠΑΝΕΥΒΟΪΚΟΝ ΒΗΜΑ, 14-10-2004, σελ. 30: Η Τελετή της Απονομής των Βραβείων των 10ων Μαθητικών Αγώνων Ποιήσεως. Εφημ. ΕΥΒΟΪΚΗ ΓΝΩΜΗ, 15-10-2004, σελ. 35: Ποιητές της ομορφιάς και της αθωότητας. Εφημ. ΠΑΝΕΥΒΟΪΚΟΝ ΒΗΜΑ, 4-11-2004, σελ. 12: Ένας πρωτοποριακός θεσμός με πανελλήνια απήχηση. Εφημ. Η ΕΥΒΟΪΚΗ, 5-11-2004, σελ. 10: Ολοκληρώθηκε ο κύκλος των Αγώνων της "Παρρησίας". Εφημ. ΕΥΒΟΪΚΗ ΓΝΩΜΗ, 12-11-2004, σελ. 19: Πανευβοϊκοί Μαθητικοί Αγώνες Ποίησης: Ένα τέλος σαν ποίημα. Εφημ. ΕΛΕΥΘΕΡΟΤΥΠΙΑ, 15-12-2004, σελ. 30: "Μαθητικοί Αγώνες Ποίησης: Ποιοι πήραν τα βραβεία". Εφημ. ΕΥΒΟΪΚΗ ΓΝΩΜΗ, 17-2-2006, σελ. 30-31: Φαντασία στην 4η εξουσία. Εφημ. ΕΥΒΟΪΚΗ ΓΝΩΜΗ, 3-11-2006, σελ. 11: Είναι το Κάτι Άλλο. Εφημ. ΤΑ ΝΕΑ, 22-4-2008, σελ. 18: Με κασετοφωνάκια στους δρόμους - Μαχητικό ρεπορτάζ από τους μαθητές του Γυμνασίου. Εφημ. ΕΥΒΟΪΚΗ ΓΝΩΜΗ, 16-5-2008, σελ. 23: Μαθητές με βραβείο στη δημοσιογραφία. Εφημ. ΕΥΒΟΪΚΗ ΓΝΩΜΗ, 1-4-2010, σελ. 11: 10 χρόνια μετά ..."Παρρησίας". Εφημ. ΕΥΒΟΪΚΟΣ ΤΥΠΟΣ, 19-5-2010, σελ. 7: Αφυπνίζουν συνειδήσεις με... "Παρρησία". Εφημ. ΠΡΟΟΔΕΥΤΙΚΗ ΕΥΒΟΙΑ, 31-5-2010, σελ. 9: Μετά παρρησίας ως προς την "Παρρησία" - Γυμνασίου Ψαχνών μέγας ο έπαινος. Εφημ. ΕΥΒΟΪΚΗ ΓΝΩΜΗ, 20-5-2011, σελ. 22: "Παρρησία" με Μάνικα και Μόνικα. Εφημ. ΕΛΕΥΘΕΡΟΤΥΠΙΑ, 27-6-2011, σελ. 53: Βαράνε στο ψαχνό τα παιδιά των Ψαχνών. Εφημ. ΕΥΒΟΪΚΗ ΓΝΩΜΗ, 18-5-2012, σελ. 22: Τέλος με βραβείο και τοξικά. Εφημ. ΕΥΒΟΪΚΗ ΓΝΩΜΗ, 6-12-2013, σελ. 21: Επιστρέφει ανεξάρτητη η "Παρρησία". Εφημ. ΕΥΒΟΪΚΗ ΓΝΩΜΗ, 24-1-2014, σελ. 14: Έμαθαν τον τόπο τους μετά... Παρρησίας!